ปภ.รายงานเกิดอุทกภัยในจังหวัดนครศรีธรรมราชรวม 7 อำเภอ 40 ตำบล 313 หมู่บ้าน ปัจจุบันมีระดับน้ำท่วมลดลง เร่งระบายน้ำออก และให้การช่วยเหลือผู้ประสบภัยเบื้องต้นแล้ว
นายชยพล ธิติศักดิ์ อธิบดีกรมป้องกันและบรรเทาสาธารณภัย (ปภ.) เปิดเผยว่า ตามที่

เกิดฝนตกหนักต่อเนื่อง ทำให้น้ำไหลหลากเข้าท่วมในพื้นที่จังหวัดนครศรีธรรมราช รวม 7 อำเภอ 40 ตำบล 313 หมู่บ้าน ได้แก่ อำเภอนบพิตำ อำเภอสิชล อำเภอพรหมคีรี อำเภอท่าศาลา อำเภอพิปูน อำเภอหัวไทร อำเภอเมืองนครศรีธรรมราช ประชาชนได้รับผลกระทบ 33,185 ครัวเรือน 105,884 คน  ปัจจุบันมีฝนตกเล็กน้อย ระดับน้ำท่วมลดลง พร้อมร่วมกับหน่วยทหาร และหน่วยงานที่เกี่ยวข้องเร่งแก้ไขปัญหาสถานการณ์ภัยและให้การช่วยเหลือผู้ประสบภัย ทั้งการระบายน้ำออกจากพื้นที่อย่างต่อเนื่อง การขนย้ายสิ่งของ และการอำนวยความสะดวกด้านการจราจร เพื่อบรรเทาความเดือดร้อนในเบื้องต้นแล้ว
 
     ทั้งนี้ หากประชาชนได้รับความเดือดร้อนจากอุทกภัยสามารถติดต่อขอความช่วยเหลือได้ทางสายด่วนนิรภัย 1784 ตลอด 24 ชั่วโมง